EH Bildu Nafarroa talde parlamentarioari atxikitako foru parlamentari Mikel Zabaleta Aramendia jaunak 11-25/PES-000316 galdera egin du, idatziz erantzun dakion. Hona hemen Nafarroako Gobernuaren Etxebizitzako, Gazteriako eta Migrazio Politiketako kontseilariak horren harira ematen dion informazioa:
Galdera: Zertan da Nafarroako Etxebizitza Hutsen Erregistroa berriz aktibatzeko eta erregistro hori automatikoki eguneratzeko tresna informatikoaren garapena?
Gaur egun, Etxebizitza Zuzendaritza Nagusia, Telekomunikazioetako eta Digitalizazioko Zuzendaritza Nagusiarekin lankidetzan (TDZN), lanean ari da oraindik etxebizitza hutsak antzemateko. Egia bada ere azken hilabeteotan aitzinamendu handiak lortu direla, hobetzeko tarte zabala gelditzen da oraindik.
Aplikazioaren helburu nagusia da antzematea, ur- eta elektrizitate-kontsumoen datuak gurutzatuz, a priori eta bestelako informaziorik gabe hutsik dauden etxebizitzak. Tresna bada hori antzemateko gauza, baina garapen handiagoa behar du informazio zehatzagoa eskuratzeko. Telekomunikazioetako eta Digitalizazioko Zuzendaritza Nagusia une hauetan egiten ari den lanaren bidez plataformari behar diren garapenak ematen ari zaizkio hutsik dauden etxebizitzen detekzioa finagoa izan dadin.
Etxebizitzako, Gazteriako eta Migrazio Politiketako Departamentuak zer epe darabil gogoan tresna hori abian jartzeko?
Zaila da Aplikazio informatikoak garatzearen arloan behin betiko epeak ezartzea, batez ere Telekomunikazioetako eta Digitalizazioko Zuzendaritza Nagusia egiten ari den lan-erritmoaren mende gaudelako. Nolanahi ere, uste dugu lehen basea itxita egon litekeela 2026ko hasierarako. Une horretan aski tresna izanen ditugu aplikazioak ematen digun informazioa ustiatzeko eta antzematen dituen etxebizitzak hutsen jarraipena egiteko.
Aurreikusita dago, orobat, 2026ko lehen hiruhilekoan zehar, etxebizitza hutsei buruzko datuak etxebizitzaren behatokiaren bitartez ematea,
lehen bertsioan ordurako edo jardueran egotea espero baita.
Hori jakinarazten dut, Nafarroako Parlamentuaren Erregelamenduaren 215. artikuluan xedatutakoa betez.

